பதில் வாதத்தில் ஊழியர்களின் வழக்கறிஞர்கள், “வட்டித் தொகையானது எப்படி கணக்கிடப்பட்டது எனும் விவரம் இல்லை. ஓய்வுபெற்ற நாளிலிருந்து பணப்பயன் நிலுவை உள்ளது. இந்நிலையில் கணக்கீடு விவரம் முழுமையாக இல்லை” என்று கூறினர். அரசுப் போக்குவரத்துக் கழக வழக்கறிஞரோ, வரும் 9-ம் தேதிவரை அவகாசம் வேண்டும் என்று கேட்டார். அதை நீதிமன்றம் ஏற்கவில்லை. இரு தரப்பு வாதங்களையும் கேட்ட நீதிபதிகள், வரும் 6-ம் தேதிக்குள் கோவை கோட்ட முன்னாள் ஊழியர்களுக்கான பணம் முழுவதையும் வழங்க வேண்டும் என உத்தரவிட்டனர். அன்றைய தினத்தில் வழக்கு மீண்டும் விசாரிக்கப்படும் என்றும் அறிவித்தனர்.